Florrie & Nattergalene

Florrie & Nattergalene ble startet i Oslo i 1983.

Det var tre av jentene fra 1960-talls-bandet Red Hot Peppers (også kjent som Club 7s jenteband) som tok opp igjen instrumentene. Med forsterkninger fra rockebandet Papuga, ble Florrie & Nattergalene et band bestående av sju jenter.

Bandet varmet opp for Joe Louis Walker på Notodden Blues Festival i 1990, og har spilt i blues- og jazzklubber i Norge sør for Trondheim. De fikk i 2001 støtte fra Kassettavgiftsfondet og ga i 2002 ut CD-en Room for You. CD-en består av låter skrevet av bandets leder Torunn Wikstrøm. Albumet fikk positiv omtale i Blues News.

Eksterne lenker 
 Bandets hjemmeside

Norske musikkgrupper
Band etablert i 1983